CELEX: 62021CN0299
Language: da
Date: 2021-05-07 00:00:00
Title: Sag C-299/21 P: Appel iværksat den 7. maj 2021 af EM til prøvelse af dom afsagt af Retten (Første Afdeling) den 3. marts 2021 i sag T-599/21, EM mod Parlamentet

25.10.2021   
            
            
               DA
            
            
               Den Europæiske Unions Tidende
            
            
               C 431/6
            
         
      Appel iværksat den 7. maj 2021 af EM til prøvelse af dom afsagt af Retten (Første Afdeling) den 3. marts 2021 i sag T-599/21, EM mod Parlamentet
      (Sag C-299/21 P)
      (2021/C 431/03)
      Processprog: fransk
      
         Parter
      
      
         Appellant: EM (ved advokat M. Casado García-Hirschfeld)
      
         Den anden part i appelsagen: Europa-Parlamentet
      
         Appellanten har nedlagt følgende påstande
      
      
                  —
               
               
                  Ophævelse af dom af 3. marts 2021, EM mod Parlamentet (sag T-599/19).
               
            
                  —
               
               
                  Europa-Parlamentet tilpligtes at betale sagsomkostningerne, herunder de for Retten afholdte sagsomkostninger.
               
            
         Anbringender og væsentligste argumenter
      
      Med det første anbringende, der blev gjort gældende for Retten, havde appellanten påberåbt sig en tilsidesættelse af artikel 1 og artikel 31 i chartret om grundlæggende rettigheder, samt af artikel 12 og artikel 12a, stk. 3, i tjenestemandsvedtægten, en tilsidesættelse af bistandspligten og magtfordrejning. Retten tog stilling til dette første anbringende, der er opdelt i tre led, i den appellerede doms præmis 42-131.
      Med det andet anbringende, der blev gjort gældende for Retten, havde appellanten påberåbt sig en tilsidesættelse af princippet om god forvaltning, og af omsorgspligten samt anlæggelse af et åbenbart urigtigt skøn. Retten tog stilling til dette anbringende i den appellerede doms præmis 142-159.
      Til støtte for appellen har appellanten gjort et enkelt anbringende gældende om forkert gengivelse af de faktiske omstændigheder og anlæggelse af åbenbart urigtige skøn, der medfører en begrundelse, der er utilstrækkelig og retligt forkert. Retten har således truffet afgørelse infra petita. I forbindelse med appellen har appellanten navnlig anfægtet præmis 51-57, 66-69, 100-103, 109, 126-131, 145, 146, 148, 149, 170 og 171 i den appellerede dom.